འཇིགས་མེད་རྒྱལ་མཚན་གྱི་སློབ་གསོ་སྒོ་འབྱེད་ཐད་ཀྱི་འབད་བརྩོན་དེ་ཁོང་གི་སློབ་མའི་གྲུབ་སྟངས་ལས་ཀྱང་མཐོང་ཐུབ་སྟེ།སྤྱིར་འཇིགས་མེད་རྒྱལ་མཚན་ལག་རྩལ་སློབ་གྲྭ་ནི་དགོན་པའི་སྒྲིག་རྣམ་པ་ཡིན་ནའང་།ཁོང་ཚོས་ནང་དུ་མི་སྐྱ་སློབ་མ་བསྡུ་ཡི་ཡོད་ལ་མི་སྐྱ་སློབ་མས་སློབ་མ་སྤྱིའི་མི་འབོར་གྱི་ཆ་ཤས་ཆེན་པོ་ཟིན་ཡོད།མི་སྐྱ་སློབ་མ་དང་གྲྭ་བཙུན་སློབ་མ་གཉིས་ལ་མཚོན་ན་འཇིགས་མེད་རྒྱལ་མཚན་ལག་རྩལ་སློབ་གྲྭའམ་རྩྭ་ཐང་བུ་མོའི་འཇོན་ཐང་སློབ་གྲྭ་གཉིས་གང་དུ་སློབ་གསོ་ཐོབ་ཀྱང་དེ་ནི་བོད་ཀྱི་སྲོལ་རྒྱུན་རིག་གནས་གཅིག་པུ་མ་ཡིན་པར།འཇིགས་མེད་རྒྱལ་མཚན་ཁོང་གི་འབོད་སྟངས་ལྟར་གྱིདུས་རབས་གསར་པ་འདིའི་རིག་གནས་ཤེས་བྱཡང་སྦྱོང་བའི་གོ་སྐབས་བླ་ན་མེད་པ་ཞིག་རེད།དུས་རབས་མང་བོ་བརྒལ་བའི་སངས་རྒྱས་ཆོས་ལུགས་ཀྱི་རྟགས་གསལ་གྱི་རིགས་ལམ་སྤྱད་ནས་དེང་རབས་ཀྱི་སློབ་ཚན་ཁྲིད་ཡོང་དུས།སློབ་གྲྭ་འདི་གཉིས་སུ་སྲོལ་རྒྱུན་དེ་དེང་རབས་དང་ཁ་ཐག་རིང་བ་ཞིག་ཡེ་ནས་མ་རེད།